Քրանչ (շոկոլադե սալիկ)

**Քրանչ**, կաթնային շոկոլադից և փքեցված բրնձից պատրաստված շոկոլադե սալիկ, որը սկսել են արտադրել 1938 թվականին: Այն արտադրվում է ամբողջ աշխարհում Nestlé ընկերության կողմից, բացառությամբ Միացյալ Նահանգների, որտեղ այն արտադրվում է *Ferrara Candy Company*-ի լիցենզիայի ներքո, որը Ferrero-ի դուստր ձեռնարկությունն է:

## Պատմություն
Nestlé-ի քրանչն առաջին անգամ ներկայացվել է 1938 թվականին։  Շվեյցարական ընկերությունը սալիկը ստեղծել է ԱՄՆ-ում գտնվող իր Ֆալթոն գործարանում:

Միացյալ Թագավորությունում այն վաճառվել է որպես Դեյրի քրանչ անվան ներքո՝ սկսած 1960-ականների կեսերից մինչև 1990-ական թվականները, երբ այն վերաբրենդավորվեց որպես Քրանչ:

2013 թվականի մայիսին Nestlé-ն հայտարարել է, որ Nestlé Crunch-ը համաձայնել է առաջին անգամ օգտագործել 100% սերտիֆիկացված կակաոյի հատիկներ իր ստանդարտ Քրանչ սլիկների ողջ շարքում: Այս ծրագիրն իրականացվել է որպես *Nestlé Cocoa Plan*-ի մաս, ընկերության գլոբալ նախաձեռնությունը՝ օգնելու բարելավել կակաոյի աճեցմամբ զբաղվող ֆերմերների կյանքը և նրանց արտադրանքի որակը, միևնույն ժամանակ ապահովելով կակաոյի կայուն մատակարարումը գալիք տարիների ընթացքում:

2018 թվականի հունվարին Nestlé-ն հայտարարել է, որ պլանավորում է իր ամերիկյան հրուշակեղենի ապրանքանիշերը (ներառյալ Քրանչի ԱՄՆ իրավունքները լիցենզավորելը) 6,9 միլիարդ դոլարով վաճառել իտալական շոկոլադ արտադրող Ferrero-ին, որի հիմնական աչտադրանքներից է Nutella-ն: *Ferrero*-ն ձեռք բերված ապրանքանիշերը ներառել է *Ferrara Candy Company*-ի գործունեության մեջ: Ըստ լուրերի, վաճառքը տեղի է ունեցել շոկոլադի հիմնական շուկայում ցածր աճի պատճառով՝ պայմանավորված ավելի նոր մրցակիցներով, ինչպիսիք են *Kinder*-ը և խորտիկների բազմազանությունը: *Ferrero*-ին վաճառված ապրանքները ներառում են Քրանչը, Բաթերֆինգերը, Նըրդսը և Լաֆի թաֆին։

*Nestlé*-ն դադարեցրել է սալիկը ալյումինե փայլաթիթեղի մեջ փաթեթավորելու ավանդական տեխնիկան, հօգուտ փաթեթավորման ավելի սովորական պրակտիկայի, ամենայն հավանականությամբ, սալիկի կրկնակի փաթեթավորման համար պահանջվող ավելորդ ժամանակի պատճառով: Շոկոլադե սալիկն այժմ սովորաբար կարելի է գտնել միաշերտ ներքին մետաղացված պոլիեսթերային թաղանթի մեջ՝ հարմարավետ փաթեթավորումով:

2023 թվականի դրությամբ Քրանչըվաճառվում է ԱՄՆ-ում տարբեր չափսերով, ներառյալ կլասիկ չափը (44 g):

## Տարատեսակներ
Բացի շոկոլադե սալիկից, *Nestlé*-ն արտադրում կամ լիցենզավորում է նաև Քրանչի այլ ապրանքներ.

* Բանչա քրանչ․ կոնֆետի կտորներ են, որոնք պատրաստված են կաթնային շոկոլադից՝ խառնած խրթխրթան բրինձով: Թողարկվելով 1994 թվականին, դրանք սկզբնապես վաճառվել են բացառապես կինոթատրոններում։ 2012 թվականի մայիսից դրանք հասանելի են դարձել մթերային խանութների մեծ մասում:
* Սպիտակ քրանչը կաթնային շոկոլադի փոխարեն սպիտակ շոկոլադով պատրաստված կոնֆետ է:
* Պաղպաղակով քրանչ սալիկն  ունի ամուր, վանիլի համով պաղպաղակի միջուկ, որը շրջապատված է կաթնային շոկոլադե ծածկույթով՝ խառնած խրթխրթան բրնձով:
* Կարամելով քրանչ․ կոնֆետ է, որը պատրաստվում է կաթնային շոկոլադով և խրթխրթան բրնձով, որը պարունակում է կարամելի միջուկ:
* Գետնանուշով քրանչ․ սահմանափակ քանակությամբ արտադրվող քաղցրավենիք է, որը պատրաստված է կաթնային շոկոլադով և խրթխրթան բրնձով՝ խառնված գետնանուշի հետ:
* Կարամելով մուգ քրանչ․ սահմանափակ քանակով արտադրվող կոնֆետ է, որը պատրաստված է մուգ շոկոլադով և խրթխրթան բրնձով և պարունակում է կարամելի միջուկ:
* Քրանչ սթիքս․ Քրանչի տարբերակն է, որը բաղկացած է վաֆլիներից և *Crunch Candy Creme-ից*:
* Մուգ քրանչ սթիքս․ Քրանչի տարբերակն է, որը բաղկացած է վաֆլիներից և *Crunch Dark Candy Creme-ից*:
* Մուգ քրանչ և Մուգ բանչա քրանչ․ բաղկացած է եղել խրթխրթան բրինձից և մուգ շոկոլադից: Մուգ քրանչը հասանելի է մեկ սալիկի փաթեթավորում: Մուգ բանչա քրանչը հասանելի է նորից փակվող, պայուսակի նման փաթեթավորումով: Ապրանքները թողարկվել են *Candytopia*-ի հետ համատեղ: Այս ապրանքները ենթադրաբար հասանելի են եղել սահմանափակ ժամանակով մինչև 2018 թվականի հուլիսը, բայց արտադրությունը երբեք չի դադարեցվել:
* Մոկկա քրանչ․ կաթնային շոկոլադի փոխարեն մոկկոյով պատրաստվող սալիկ է, որի արտադրությունը դադարեցվել է:
* Քրանչ քրիսպը․  պատրաստվում է վաֆլիով և շոկոլադե կրեմով:
* Հացահատիկով քրանչ․ շոկոլադե նախաճաշի տարբերակ է՝ խրթխրթան բրնձի և ցորենի հատիկներով:
* Յո-քրանչ ապրանքանիշի յոգուրտը պարունակում է քրանչի խառնուրդներ և՛ ելակի, և՛ վանիլային յոգուրտի համով:
* Քրանչետները փոքր չափի քրանչերն են։
* Մեջիք քրանչ․ սահմանափակ քանակությամբ թողարկված օրիգինալ քրանչ սալիկն է՝ բերանի մեջ պայթող գնդիկներով:
* Քրանչ բիսքիթը քաղցրավենիք է, որը պատրաստվում է թխվածքաբլիթի փոքր կտորներով, որը փոխարինում է փքեցվածբրնձին:

## Կարգախոսներ
* Երաժշտությունը՝ ձեր բերանի համար
* Մի քիչ հիմա, մի քիչ՝ հետո
* Քո ներսի երեխայի համար

## Ծանոթագրություններ

## Արտաքին հղումներ

Կատեգորիա:1938 հայտնված արտադրանքներ
Կատեգորիա:Շոկոլադ